
ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 42 (1) 


Κατανομή θέσης συμβούλου πρεσβείας Α' - Β' τάξης στη Μόνιμη Αντι¬ 
προσωπεία στο ΝΑΤΟ στις Βρυξέλλες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 17 παράγραφος 4 του νόμου 419/76 «περί Οργανισμού 
του Υπουργείου Εξωτερικών» (ΦΕΚ 221/τ.Α'). 

2. Το άρθρο 24 παράγραφος 5 του νόμου 1558/1985 «Κυβέρνηση και 
Κυβερνητικά όργανα» (ΦΕΚ 137, τ.Α'). 

3. Τη γνωμοδότηση του Συμβουλίου της Επικράτειας με αριθμό 
616/1989, μετά από πρόταση των Υπουργών Προεδρίας της Κυβέρ¬ 
νησης, Εξωτερικών και Οικονομικών, αποφασίζουμε: 

Μία θέση συμβούλου πρεσβείας Α' - Β' τάξης μεταφέρεται από την 
Κεντρική Υπηρεσία και κατανέμεται στη Μόνιμη Αντιπροσωπεία στο 
ΝΑΤΟ στις Βρυξέλλες. 


Στον Υπουργό Εξωτερικών αναθέτουμε τη δημοσίευση και εκτέλεση 
του παρόντος διατάγματος. 

. Αθήνα, 31 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

• ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΟΝ 

Ν: ΘΕΜΕΛΗΣ ΑΝΤΩΝΗΣ ΣΑΜΑΡΑΣ 

ΟΙΚΟΝΟΜΙΚΟΝ 

ΓΕΩΡΓΙΟΣ ΣΟΥΦΛΙΑΣ 

—♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 43 (2) 

Θέση σε κυκλοφορία νέου μεταλλικού κέρματος των είκοσι (20) δραχ¬ 
μών και καθορισμός των κυρίων γνωρισμάτων του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη της παραγράφου 2 του δεύτερου άρθρου του Ν.Δ. 
488/1974 «Περί κυρώσεως της μεταξύ του Ελληνικού Δημοσίου και 
της Τραπέζης της Ελλάδος, υπογραφείσης την 21η Ιουνίου 1973 Συμ- 
βάσεως δι’ ης ρυθμίζονται τα της κοπής μεταλλικών κερμάτων του Δη¬ 
μοσίου και άλλων τινών διατάξεων (ΦΕΚ 203 τεύχος Α’). 

2. Την αριθμ. 766/1989 γνωμοδότηση του Συμβουλίου της Επι¬ 
κράτειας ύστερα από πρόταση του Υπουργού των Οικονομικών, αποφα¬ 
σίζουμε: 

Άρθρο 1 

Τίθεται στην κυκλοφορία νέο μεταλλικό κέρμα των είκοσι δραχμών 
με την παρακάτω σύνθεση κράματος και τα ειδικά τεχνικά χαρακτηρι¬ 
στικού αυτού: 

1. Σύνθεση του Κράματος. 

Χαλκός: ενενήντα δύο επί τοις εκατό (92%). 

Νικέλιο: δύο επί τοις εκατό (2%) 

Αλουμίνιο: έξι επί τοις εκατό (6%). 

Η ανοχή κράματος είναι: 

Νικέλιο: δύο επί τοις εκατό (2%) κατ’ ελάχιστο 

Αλουμίνιο: έξι επί τοις εκατό (6%) κατ’ ελάχιστο 

Ξένες προσμίξεις: πέντε δέκατα επί τοις εκατό (0,5%) κατά μέγιστο. 

Χαλκός: Το υπόλοιπο. 

2. Βάρος Κέρματος: γραμμάρια εφτά (7,0 γραμ.). 

Η ανοχή στο βάρος ανά κέρμα είναι τρία επί τοις εκατό πλέον ή έλλα- 
τον (± 3%) και ανά εκατό κέρματα είναι ένα πλέον ή έλαττον κέρμα 
± 1 κέρμα (± 7,0 γραμ.). 

3. Διάμετρος κέρματος: Είναι 24,5 χιλιοστά του μέτρου. 

Οι ανοχές στη διάμετρο είναι 0,08 χιλιοστά επιπλέον και 0,02 χιλιο¬ 
στά επί έλαττον. 

4. Μορφή στεφάνης: Οδοντωτή. 

5. Παραστάσεις: 

α. Στην πρόσθια όψη χαι στο κάτω ήμισυ της επιφάνειας απεικονίζε¬ 
ται συμβολική σύνθεση κλάδου ελαίας με φόντο τη θάλασσα, δύο Ελλη¬ 
νικά στοιχεία που υποδηλώνουν και τον χώρο (Ζάκυνθος) όπου έγραψε 
ο Διονύσιος Σολωμός τον Εθνικό μας Ύμνο. 

Στο επάνω ήμισυ της όψεως απεικονίζονται τα γράμματα Δρχ. και ο 
αριθμός (20) όπως επίσης η φράση - Επιγραφή ΕΛΛΗΝΙΚΗ ΔΗΜΟ¬ 
ΚΡΑΤΙΑ και κάτω του γράμματος Ε μικρό ανθέμιο - σήμα του Ελληνι¬ 
κού Νομισματοκοπείου. 

Το έτος πρώτης έκδοσης 1990 απεικονίζεται στο κάτω μέρος της 
όψεως και αριστερά του Κλάδου Ελαίας. 

β. Στην άλλη όψη απεικονίζεται η προτομή του Εθνικού μας ποιητή 
Διονυσίου Σολωμού (σε θέση 3/4 προς τα δεξιά) και η λέξη Διονύσιος 
Σολωμός στο δεξιό εσωτερικό της περιφέρειας. Η προτομή περιβάλλε¬ 
ται από εξώγλυφο στοιχείο ·· Κάδρο, στο δεξιό δε κάτω μέρος αυτής φαί¬ 
νονται δύο «Κ» τα αρχικά γράμματα του ονόματος του Καλλιτέχνη Κώ¬ 
στα Καζάκου που φιλοτέχνησε τις παραστάσεις. 

_ Άρθρο 2 

Οι ποσότητες του νέου κέρματος όταν παραδοθούν από το Ελληνικό 
Δημόσιο στην Τράπεζα της Ελλάδος, τίθενται στην κυκλοφορία από 
αυτή ανάλογα με τις ανάγκες των συναλλαγών, το δε προϊόν από τη 
διάθεσή τους μεταφέρεται σε πίστωση του οικείου λογ/σμού που τηρεί¬ 
ται σ’ αυτή σύμφωνα με τις οδηγίες του Υπουργού των Οικονομικών. 

Άρθρο 3 

Τα κέρματα των είκοσι (20) δραχμών που βρίσκονται στην κυκλοφο¬ 
ρία παύουν να είναι δεκτά στις συναλλαγές μετά την 31η Δεκεμβρίου 
1991. 

Μετά την πάροδο της προθεσμίας αυτής και μέχρι την 31η Δεκεμ¬ 
βρίου 1993 τα κέρματα αυτά θα εξακολουθούν να γίνονται δεκτά για 
ανταλλαγή με νέα από την Τράπεζα Ελλάδος και τις Δημόσιες Οικονο¬ 
μικές Υπηρεσίες (Δ.Ο.Υ.). 

' Όσα από αυτά δεν προσκομίζονται για ανταλλαγή μέσα στην παρα¬ 
πάνω προθεσμία, θα παραγράφονται υπέρ του Δημοσίου. 

Στον Υπουργό Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 31 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Γ. ΣΟΥΦΛΙ ΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 44 (3) 

Επέκταση της εφαρμογής των διατάξεων του άρθρου 4 του Ν.Δ. 652/ 
1948 «περί τροποποιήσεως και συμπληρώσεως διατάξεων τινών 
τών περί προσόντων, αριθμού, δικαιωμάτων κ.λπ. των συμβολαιο¬ 
γράφων και περί συμβολαιογραφικών συλλόγων νόμων» (Α’ 113) 
στην περιφέρεια του Συμβουλαιογραφικού Συλλόγου Εφετείου Ναυ¬ 
πλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν.Δ. 652/1948 «περί τροποποιή¬ 
σεως και συμπληρώσεως διατάξεων τινών των περί προσόντων, αριθ¬ 
μού δικαιωμάτων κ.λπ. το>ν συμβολαιογράφων και περί συμβολαιογρα¬ 
φικών συλλόγων νόμων» (ΦΕΚ Α 113/4.5.1948). 

2. Την από 18.2.89 απόφαση του Διοικητικού Συμβουλίου του Συμ¬ 
βολαιογραφικού Συλλόγου περιφέρειας Εφετείου Ναυπλίου. 

3. Την 763/1989 γνωμοδότηση του Συμβουλίου της Επικράτειας, 
με πρόταση του Υπουργού Δικαιοσύνης, αποφασίζουμε: 

Άρθρο μόνο 

Επεκτείνεται η εφαρμογή των διατάξεων της παραγράφου 1 του άρ¬ 
θρου 4 του Ν.Δ. 652/1948 «περί τροποποιήσεως και συμπληρώσεως 
διατάξεων τινών των περί προσόντων, αριθμού, δικαιωμάτων κ.λπ. των 
συμβολαιογράφων και περί συμβολαιογραφικών συλλόγων νόμων» και 
στην περιφέρεια του Συμβολαιογραφικού Συλλόγου Εφετείου Ναυπλίου. 


Στον Υπουργό Δικαιοσύνης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 26 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΚΩΝΣΤΑΝΤΙΝΟΣ ΣΤΑΜΑΤΗΣ 
-—♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 45 (4) 

Ίδρυση εργαστηρίου Διδακτικής των ζωντανών Γλωσσών στο Τμήμα 

Γαλλικής Γλώσσας και Φιλολογίας της Φιλοσοφικής Σχολής του 

Πανεπιστημίου Θεσσαλονίκης και καθορισμός του εσωτερικού κανο¬ 
νισμού του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις α) των άρθρων 50 παρ. 1 και 7 παρ. 5 του Ν. 
1268/1982 «Για τη δομή και λειτουργία των Ανωτάτων Εκπαιδευτι¬ 
κών Ιδρυμάτων» (Α’ 87), όπως το τελευταίο αυτό άρθρο αντικαταστά- 
θηκε με το άρθρο 48 παρ. 2 του Ν. 1404/1983 «Δομή και λειτουργία 
των Τεχνολογικών Εκπαιδευτικών Ιδρυμάτων» (Α’ 173) και β) της 
απόφασης του Πρωθυπουργού Υ911/1989 «Ορισμός αρμοδιοτήτων 
στον Αναπληρωτή Υπουργό Εθνικής Παιδείας και Θρησκευμάτων Βα¬ 
σίλειο Κοντογιαννόπουλο» (Β’ 896). 

2. Τη γνώμη της Γενικής Συνέλευσης του Τμήματος Γαλλικής 

Γλώσσας και Φιλολογίας της Φιλοσοφικής Σχολής του Πανεπιστημίου 
Θεσσαλονίκης (συνεδριάσεις: 68η/25.10.1988 και 

69η/16.11.1988). 

3. Την 637/1989 γνωμοδότηση του Συμβουλίου της Επικράτειας, 
με πρόταση του Αναπληρωτή Υπουργού Εθνικής Παιδείας και Θρη¬ 
σκευμάτων, αποφασίζουμε: 

Άρθρο 1 

Ίδρυση 

Ιδρύεται στο Τμήμα Γαλλικής Γλώσσας και Φιλολογίας της Φιλοσο¬ 
φικής Σχολής του Πανεπιστημίου Θεσσαλονίκης Εργαστήριο Διδακτι¬ 
κής των Ζωντανών Γλωσσών. 

Το εργαστήριο ανήκει στον Τομέα Γλώσσας. 

Άρθρο 2 

Εσωτερικός κανονισμός 

Ο εσωτερικός κανονισμός του ιδρυομένου με το προηγούμενο άρθρο 
εργαστηρίου καθορίζεται, σύμφωνα με τους ορισμούς των επόμενων άρ¬ 
θρων. 

Άρθρο 3 

Αποστολή 

Το εργαστήριο έχει ως αποστολή την κάλυψη των εκπαιδευτικών και 
ερευνητικών αναγκών του τμήματος καθώς και σκοπών, που αφορούν 
το κοινωνικό σύνολο και την παραγωγή. 

Η λειτουργία του εργαστηρίου εξυπηρετεί, ειδικότερα, την κατάρτιση 
των προπτυχιακών φοιτητών, την επαγγελματική επιμόρφωση δασκά¬ 
λων και καθηγητών (ζωντανών γλωσσών), την άσκηση των μεταπτυ¬ 
χιακών φοιτητών και τη διεξαγωγή έρευνας, που να αποβλέπει στην 
πρόοδο της επιστήμης. 

Άρθρο 4 
Προσωπικό 

Η στελέχωση του εργαστηρίου γίνεται με προσωπικό που ανήκει ή 
που διατίθεται στον Τομέα Γλώσσας. 

Άρθρο 5 

Διοίκηση 

Το εργαστήριο διευθύνεται από μέλος του διδακτικού ερευνητικού 
προσωπικού (ΔΕΠ) του Τομέα Γλώσσας που ανήκει κατά προτεραιό¬ 
τητα στις βαθμίδες του Καθηγητή ή του Αναπληρωτή Καθηγητή, σύμ- 

φωνα με τις διατάξεις του άρθρου 7 παρ. 1 του νόμου 1268/1982, και 
εκλέγεται με τη διαδικασία του Π,Δ. 46/1989 (Α' 21). 

Άρθρο 6 

Αρμοδιότητες διευθυντή 

Ο διευθυντής του εργαστηρίου έχει τις αρμοδιότητες που ορίζει το άρ¬ 
θρο 7 του νόμου 1268/1982 και επιπλέον: 

-Μεριμνά για την οικονομική διαχείριση των εσόδων του εργαστη¬ 
ρίου. 

-Μεριμνά για την κατανομή των χώρων του εργαστηρίου. 

-Εισηγείται στον τομέα τους υπολόγους αναλωσίμων υλικών και κι¬ 
νητού εξοπλισμού. 

-Καταρτίζει και εισηγείται στον τομέα Γλώσσας το πρόγραμμα λει¬ 
τουργίας του εργαστηρίου. 

-Μεριμνά για τη στελέχωση του εργαστηρίου με το αναγκαίο προ¬ 
σωπικό. 

-Μεριμνά για την τήρηση του προγράμματος λειτουργίας του εργα¬ 
στηρίου και συντονίζει το εκπαιδευτικό και ερευνητικά έργο. 

-Υπογράφει κάθε εξερχόμενο έγγραφο. 

Άρθρο 7 
Χώρος 

Χώρος του εργαστηρίου είναι ο χώρος του κτιρίου που στεγάζεται η 
μονάδα αυτή. Χώρος, επίσης θεωρείται το γραφείο του διευθυντή, τα 
γραφεία της γραμματείας, όπως και κάθε άλλος χώρος που διατίθεται 
ειδικά για την εγκατάσταση του εργαστηρίου. 

Άρθρο 8 

Λειτουργία 

1. Το εργαστήριο που ιδρύεται με το διάταγμα αυτό, λειτουργεί στα 
πλαίσια του συγκεκριμένου Τομέα. Η εκπαίδευση των φοιτητών στο ερ¬ 
γαστήριο γίνεται με την ευθύνη αυτών που ορίζονται από τον τομέα να 
διδάξουν το μάθημα. 

2. Κάθε φθορά ή απώλεια μη αναλώσιμου υλικού βαρύνει εκείνον τον 
οποίο ορίζει ο τομέας. 

3. Οι ώρες λειτουργίας, καθώς και το ετήσιο χρονοδιάγραμμα λει¬ 
τουργίας του εργαστηρίου, καθορίζεται από το διευθυντή του εργαστη¬ 
ρίου, ο οποίος έχει και τη γενικότερη επίβλεψη και καθοδήγηση για τις 
ασκήσεις, τη διδασκαλία ή τις άλλες δραστηριότητες που γίνονται στο 
εργαστήριο. 

Άρθρο 9 
Πόροι 

Πόροι του Εργαστηρίου είναι: 

α) Οι πιστώσεις που χορηγούνται από τον οικείο τομέα σύμφωνα με 
τη διαδικασία του άρθρου 9 παρ. 9 του νόμου 1268/1982. 

β) Τα έσοδα από την παροχή υπηρεσιών του εργαστηρίου, σύμφωνα 
με το άρθρο 3 παρ. 3 του Π.Δ/τος 159/1984 (ΦΕΚ 53). 

γ) Οι κληρονομιές, κληροδοτήματα, δωρεές και κάθε άλλη οικονο¬ 
μική ενίσχυση που προέρχεται από ημεδαπά ή αλλοδαπά φυσικά και νο¬ 
μικά πρόσωπα προς το Πανεπιστήμιο Θεσσαλονίκης, για τους σκοπούς 
του εργαστηρίου, ή απευθείας προς το εργαστήριο ή προς τον τομέα. 

Άρθρο 10 

Δαπάνες 

Ο διευθυντής του εργαστηρίου εισηγείται στον τομέα τις εκάστοτε δα¬ 
πάνες λειτουργίας του. 

Στο τέλος του οικονομικού έτους ο διευθυντής υποβάλλει έκθεση πε¬ 
πραγμένων του εργαστηρίου στον τομέα. 

Άρθρο 11 

Βιβλία και λοιπά τηρούμενα στοιχεία 

1. Για τις ανάγκες του εργαστηρίου μπορεί να τηρούνται τα ακό¬ 
λουθα βιβλία και στοιχεία. 

Βιβλίο πρωτοκόλλου 

Βιβλίο περιουσιακών στοιχείων. 

Φάκελλος οικονομικών στοιχείων για κάθε έτος. 

Κατάλογος επιστημονικών βιβλίων περιοδικών. 


2. Με απόφαση του διευθυντή του εργαστηρίου είναι δυνατό να ορίζο¬ 
νται εκτός των ανωτέρω και άλλα βιβλία, τα οποία κρίνονται αναγκαία 
για την εύρυθμη λειτουργία του. 

Στον Αναπληρωτή Υπουργό Εθνικής Παιδείας και Θρησκευμάτων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 31 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ 
-♦- 

Χορήγηση ειδικής άδειας χρησιμοποίησης του τίτλου «Επιμελητήριο» 
στο ελληνοσουηδικό εμπορικό και βιομηχανικό σωματείο. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 15 παρ. 8 του Ν. 1746/88 «Ρύθμιση 
του θεσμού των επιμελητηρίων και άλλες διατάξεις» (Α' 2). 

2. Την υπ’ αριθ. 3/21.7.1989 αίτηση του ελληνοσουηδικού Εμπορι¬ 
κού και Βιομηχανικού σωματείου. 

3. Την από 64/89 απόφαση του Πολυμελούς Πρωτοδικείου Θεσσα¬ 
λονίκης. 

4. Την αριθμ. 685/89 γνωμοδότηση του Συμβουλίου της Επικρά¬ 
τειας, με πρόταση του Υπουργού Εμπορίου, αποφασίζουμε: 

Άρθρο μόνο 

Χορηγείται στο «Ελληνοσουηδικό Εμπορικό και Βιομηχανικό Σωμα¬ 
τείο» ειδική άδεια να χρησιμοποιεί τον τίτλο «Ελληνοσουηδικό Εμπορικό 
και Βιομηχανικό Επιμελητήριο». 

Στον Υπουργό Εμπορίου αναθέτουμε την δημοσίευση και εκτέλεση 
του παρόντο διατάγματος. 

Αθήνα, 31 Ιανουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΟΥ 

ΙΩΑΝΝΗΣ ΒΑΡΒΙΤΣΪΩΤΗΣ 
-♦- 

ΠΡΑΞΕΙΣ ΥΠΟΥΡ ΓΙΚΟΥ ΣΥΜΒΟΥΛΙΟΥ 

( 6 ) 

Πράξη 19 της 8 Φεβρουάριου 1990 
Διάθεση υπαλλήλων του Δημοσίου και του ευρύτερου Δημόσιου Το¬ 
μέα για τη γραμματειακή υποστήριξη του έργου των Βουλευ¬ 
τών. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α) Τις διατάξεις του Ν. 1558/1985 (ΦΕΚ 137/1985 τ.Α'). 
β) Τις από 27 Δεκεμβρίου 1989 επιστολές του Προέδρου της Βουλής 
προς τους Προέδρους των κομμάτων της Νέας Δημοκρατίας, του ΠΑ- 
ΣΟΚ και του Συνασπισμού της Αριστεράς και της Προόδου για την ενί¬ 
σχυση της γραμματειακής υποστήριξης του έργου των Βουλευτών, απο¬ 
φασίζει: 

1. Με απόφαση του Υπουργού Προεδρίας της Κυβέρνησης επιτρέπε¬ 
ται, υπάλληλοι του δημοσίου και Ν.Π.Δ.Δ. ή φορέων του ευρύτερου Δη¬ 
μοσίου Τομέα που υπηρετούν ή αποσπώνται στο Υπουργείο Προεδρίας 
της Κυβέρνησης να διατίθενται σε γραφεία βουλευτών για την ενίσχυση 
της γραμματειακής υποστήριξης του έ'ργου των βουλευτών. Για κάθε 
βουλευτή επιτρέπεται η διάθεση ενός μόνον υπαλλήλου, πέραν εκείνου 
που προβλέπεται από την ισχύουσα νομοθεσία. 

2. Από κάθε φορέα του Δημόσιου Τομέα (Υπουργείο, Ν.Π.Δ.Δ., 
Ν.Π.Ι.Δ.) δεν επιτρέπεται διάθεση αριθμού μεγαλύτερου του δύο (2%), 
υπολογιζομένου επί του συνόλου των υπηρετούντων τακτικών υπαλλή¬ 
λων ή με σχέση εργασίας ιδιωτικού δικαίου αορίστου χρόνου, που υπά¬ 
γονται στην ίδια υπηρεσία διοικητικού ή προσωπικού. Δεν επιτρέπεται 
διάθεση προϊσταμένων διεύθυνσης ή τμήματος ή αυτοτελούς γραφείου 

ούτε υπαλλήλου που είναι ο μοναδικός που υπηρετεί στον κλάδο ή ειδι¬ 
κότητα. 

3. Η διάθεση παύει αυτοδικαίως και ο υπάλληλος επανέρχεται στα 
καθήκοντα της οργανικής του θέσης αμέσως μόλις ο βουλευτής, στο 
γραφείο του οποίου έχει διατεθεί, αποβάλλει για οποιονδήποτε λόγο τη 
βουλευτική του ιδιότητα. Ο αποσπώμενος υπάλληλος παραμένει μετά 
τη διάλυση της Βουλής και αποχωρεί στην περίπτωση που ο βουλευτής 
δεν επανεκλεγεί. Άρση της διάθεσης γίνεται σε κάθε περίπτωση που θα 
τη ζητήσει ο οικείο βουλευτής. 

4. Ο χρόνος της διάθεσης θεωρείται ως χρόνος πραγματικής υπηρε¬ 
σίας για κάθε συνέπεια. 

5. Οι υπάλληλοι που διατίθενται για τη γραμματειακή εξυπηρέτηση 
των βουλευτών καμία σχέση υπηρεσιακή ή άλλη έχουν με την Βουλή 
και εξακολουθούν να μισθοδοτούνται και να εξελίσσονται υπηρεσιακώς 
βάσει του υπηρεσιακού καθεστώτος των υπηρεσιών στις οποίες ανήκουν 
οργανικώς χωρίς καμμία επιβάρυνση της Βουλής. 

6. Η ισχύς της πράξης αυτής αρχίζει από τη δημοσίευσή της στην 
Εφημερίδα της Κυβερνήσεως. 

7. Η πράξη αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο με τη φροντίδα του Υπουργού Προεδρίας της 
Κυβέρνησης. 

Ο ΠΡΟΕΔΡΟΣ 

ΞΕΝΟΦΩΝ ΖΟΛΩΤΑΣ 

ΤΑ ΜΕΛΗ 

ΝΙΚΟΛΑΟΣ ΘΕΜΕΛΗΣ. ΤΖΑΝΝΗΣ ΤΖΑΝΝΕΤΑΚΗΣ. 

ΘΕΟΔΩΡΟΣ ΚΑΤΡ1ΒΑΝΟΣ. ΓΕΩΡΓΙΟΣ ΓΕΝΝΗΜΑΤΑΣ. 

ΓΕΩΡΓΙΟΣ ΣΟΤΦΛΙΑΣ. ΣΤΑΥΡΟΣ ΔΗΜΑΣ, ΑΠΟΣΤΟΛΟΣ ΚΑΚΛΑΜΑΝΙΙΣ. 

ΚΩΝ/ΝΟΣ ΣΤΑΜΑΤΗΣ. ΚΩΝ/ΝΟΣ ΣΗΜΙΤΗ» ΣΩΤΗΡΙΟΣ ΚΟΥΒΕΛΑΣ. 

ΔΗΜΗΤΡΙΟΣ ΜΑΝΙΚΑΣ. ΙΩΑΝΝΗΣ ΔΕΛΗΓΙΑΝΝΗΣ. ΑΝΤΩΝΙΟΣ ΦΟΥΣΣΑΣ. 

ΚΩΝ/ΝΟΣ ΛΙΑΣΚΑΣ. ΑΝΑΣΤΑΣΙΟΣ ΠΕΠΟΝΗΣ. ΙΩΑΝΝΗΣ ΒΑΡΒΙΤΣΙΩΤΗΣ, 
ΑΠ. - ΑΘ. ΤΣΟΧΑΤΖΟΙΙΟΥΛΟΣ, ΝΙΚΟΛΑΟΣ ΠΑΠΠΑΣ. 

ΠΡΟΚΟΠΗΣ ΠΑΥΛΟΠΟΥΛΟΣ. ΙΩΑΝΝΗΣ ΓΙΟΤΤΑΚΗΣ. 

ΙΩΑΝΝΗΣ ΔΡΑΓΑΣΑΚΗΣ. ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΑΟΣ. 
ΓΡΗΓΟΡΙΟΣ ΠΑΝΝΑΡΟΣ; ΙΩΑΝΝΗΣ ΚΕΦΑΛΟΓΙΑΝΝΗΣ 

Πράξη 22 της 8 Φεβρουάριου 1990 
Αύξηση των θέσεων των Ειδικών Συμβούλων - Ειδικών Συνεργα¬ 
τών και των μετακλητών διοικητικών υπαλλήλων στο Πολιτικό 
Γραφείο του Υπουργού Γεωργίας. 


ΤΟ ΥΠΟΥΡΓΙΚΟ ΣΥΜΒΟΥΛΙΟ 


Έχοντας υπόψη: 

α. Τις διατάξεις του άρθρου 30 (παρ. 5) του Ν. 1558/85 «Κυβέρ¬ 
νηση και Κυβερνητικά Όργανα». 


β. Την αριθ. 1272/8.2.1990 εισήγηση του Υπουργού Γεωργίας, 
αποφασίζει: 

Την αύξηση κατά δύο (2) τών θέσεων των Ειδικών Συμβούλων - Ει¬ 
δικών Συνεργατών και κατά πέντε (5) των θέσεων των μετακλητών 
διοικητικών υπαλλήλων στο Πολιτικό Γραφείο του Υπουργού Γεωργίας 
για κάλυψη αυξημένων υπηρεσιακών αναγκών. 

Λυτή η πράξη να δημοσιευθεί στην Εφημερίδα της Κυβερνήσεως. 


Ο Πρόεδρος 


Τα μέλη 


Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 


( 8 ) 

Πράξη 25 της 8 Φεβρουάριου 1990 
Καθορισμός ετήσιας χορηγίας του Δημοσίου προς τις Ιερές Μο¬ 
νές του Αγίου Όρους για το οικονομικό έτος 1990. 


ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις του άρθρου 2 του Ν. 1166/81 «περί συστάσεως 
ετήσιας οικονομικής χορηγίας του Δημοσίου προς τας Ιεράς Μονάς 
του Αγίου Όρους». 

β. Την αριθ. Φ. 7632 Μ/2/ΑΣ 137/25.1.1990 εισήγηση του 
Υπουργού Εξωτερικών, αποφασίζει: 

1. Τον καθορισμό του ύψους της ετήσιας οικονομικής χορηγίας 
του Δημοσίου στις Ιερές Μονές του Αγίου Όρους, για το οικονο¬ 
μικό έτος 1990, στο ποσό των εκατόν ογδόντα εκατομμυρίων 

δραχμών (180.000.000). 

2. Ορίζει την εγγραφή σχετικής πιστώσεως στον Κρατικό Προϋ¬ 
πολογισμό 1990 με κωδικό αριθμό 2291. 

Αυτή η πράξη να δημοσιευθεί στην Εφημερίδα της Κυβερνήσεως. 


Ο Πρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





